Broj: 08 - /19

Zenica, 23.12.2019.godine

**GRAD ZENICA**

**SEKTOR ZA ODNOSE SA JAVNOŠĆU**

**PREDMET:** JAVNI POZIV - PRIJEDLOZI ZA DODJELU PRIZNANJA I NAGRADA, dostavlja se

Potrebno je da na WEB stranici Grada Zenica, objavite sljedeći javni poziv:

U skladu sa Uredbom o vrsti, kriterijima i postupku za dodjelu priznanja i nagrada Civilne zaštite (''Službene novine F BiH'', br. 23/04 i 38/06), pozivamo sve strukture zaštite i spašavanja, kao i pravna i fizička lica, da u Službi Civilne zaštite Grada Zenica **do 10. januara 2020.godine** mogu preuzeti prazne obrasce prijedloga za priznanja Kantonalnog i Federalnog štaba civilne zaštite, koje je potrebno popuniti, a posebno obrazloženje, za dodjelu priznanja i nagrada u civilnoj zaštiti za nadprosječno ostvarene rezultate u zaštiti i spašavanju ljudi i materijalnih dobara.

Priznanja i nagrade će se dodijeliti najistaknutijim kolektivima i pojedincima u povodu obilježavanja 01.marta - ''Dana civilne zaštite Federacije BiH''.

Za priznanja i nagrade Kantonalnog i Federalnog štaba civilne zaštite, mogu se predlagati kolektivi i pojedinci koji su imali mjerljive rezultate i koji odražavaju konkretan doprinos, izražen povećanim angažiranjem i ostvarenim izuzetnim rezultatima u zaštiti i spašavanju ljudi i materijalnih dobara.

Pored općih podataka o svakom predloženom kandidatu (kolektivu-pojedincu), potrebno je i detaljno obrazloženje prijedloga po svim elementima koji pokazuju stvarne zasluge i mjerljive rezultate, relevantne za dodjelu konkretnog priznanja.

Posebno naglašavamo potrebu poštivanja načela postupnosti i vrednovanja u dodjeli priznanja i nagrada, u svim slučajevima i svim prijedlozima.

Prijedlozi za dodjelu ostalih priznanja višeg nivoa, ne mogu biti razmatrani, ako predloženi kandidati nisu ranije bili dobitnici priznanja nižeg nivoa: gradskog ili kantonalnog štaba i ako od posljednje dodjele priznanja nije prošlo najmanje tri godine.

Iznimka je ''podvig'' za koji se prema kriterijima za dodjelu priznanja Kantonalnog i Federalnog štaba Civilne zaštite dodjeljuje ''zlatna značka'' i koja se može dodijeliti u svakom konkretnom slučaju, kada je ostvaren podvig spašavanja ljudskog života ili iznimno značajnih materijalnih dobara.

Nepotpuni i neblagovremeni prijedlozi, neće se uzimati u razmatranje.

***DOSTAVLJENO: V.D. POMOĆNIK***

*- Naslovu* ***GRADONAČELNIKA***

*- a/a*

 ***Almir Sarajlić***